Profesorii au prioritate la vaccinare. Anunţul făcut de Valeriu Gheorghiţă.
Numărul de infectări din spitale a scăzut de la 500 la sub 50 pe săptămână. 1.560.000 de doze de vaccin au ajuns până acum în România. 696.000 de români au fost vaccinați. 1,2 milioane români sunt programați pentru Pfizer sau Moderna. 154.000 de români sunt programați pentru Astra Zeneca. 500 de centre de vaccinare sunt deschise în toată țara. Noi sloturi pentru programare ar urma să fie deschise din 15 martie.
Vești bune de pe frontul vaccinării. Toate cele trei vaccinuri autorizate în România protejează aproape sută la sută de formele grave de COVID și de decesul cauzat de boală, cel puțin un an.O spune Valeriu Gheorghiță, coordonatorul campaniei de vaccinare. El a anunțat azi că după rapel, a scăzut numărul de infectări din spitale și centre sociale de la 500 la sub 50 pe săptămână. De la medici, trecem la profesori. Vor avea prioritate la vaccinare. Gheorghiţă a explicat și unde vor fi vaccinați profesorii."Această etapa va fi realizată cu ajutorul echipelor mobile de vaccinare. Acest scenariu nu este definitivat. Foarte probabil locaţia este casa corpului didactic din fiecare judeţ, unde se asigura vaccinarea personalului preuniversitar şi centrele de vaccinare organizate în cadrul universităţilor", a spus coordonatorul campaniei de vaccinare.